CELEX: 62018TN0755
Language: ro
Date: 2018-12-22 00:00:00
Title: Cauza T-755/18: Acțiune introdusă la 22 decembrie 2018 – FL Brüterei M V și alții/Comisia

11.3.2019   
            
            
               RO
            
            
               Jurnalul Oficial al Uniunii Europene
            
            
               C 93/65
            
         
      Acțiune introdusă la 22 decembrie 2018 – FL Brüterei M V și alții/Comisia
      (Cauza T-755/18)
      (2019/C 93/86)
      Limba de procedură: germana
      
         Părțile
      
      
         Reclamante: FL Brüterei M V GmbH (Finkenthal, Germania), Erdegut GmbH (Finkenthal), Ökofarm Groß Markow GmbH (Lelkendorf, Germania) (reprezentant: H. Schmidt, avocat)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea articolului 1 alineatul (4) din Regulamentul de punere în aplicare (UE) 2018/1584 (1) al Comisiei din 22 octombrie 2018, publicat în Jurnalul Oficial al Uniunii Europene din 23 octombrie 2018 sub nr. L 264/1, care modifică Regulamentul (CE) nr. 889/2008 (2) astfel: „la articolul 42 litera (b), data «31 decembrie 2018» se înlocuiește cu data «31 decembrie 2020»”;
               
            
                  —
               
               
                  obligarea pârâtei la plata sumei de 2 469 503,44 euro către FL Brüterei M-V GmbH, majorată cu dobânzi moratorii începând cu data comunicării acţiunii, stabilite la nivelul dobânzii de bază a Băncii Centrale Europene la care să se adauge opt puncte pe an şi
               
            
                  —
               
               
                  constatarea faptului că pârâta este obligată să repare prejudiciul suplimentar suferit de reclamante din cauză că, prin adoptarea Regulamentului de punere în aplicare (UE) 2018/1584 al Comisiei, a instituit o nouă derogare de doi ani, care permite, „în lipsa” puilor de găină crescuţi în conformitate cu producţia biologică, introducerea puilor de găină convenţionali în creştere biologică a găinilor, fără ca Comisia (deşi era obligaţia sa) să fie „limitat” această derogare „la minimul” necesar potrivit articolului 22 alineatul (2) din Regulamentul (CE) nr. 834/2007 (3), mai precis fără să fi impus ca, pentru beneficierea de această derogare, să se impună să nu existe nicio crescătorie pe o rază de cel mult 700 de kilometri de jurul locului de creştere a găinilor care să propună pui crescuţi în conformitate cu producţia biologică şi fără să fi impus ca dovada indisponibilităţii unor astfel pui de găină să fie făcută prin imposibilitatea de a face o comandă la trei crescătorii care sunt cunoscute drept furnizori de astfel de pui, iar nu printr-o cerere adresată unor crescătorii cunoscute că nu propun astfel de pui.
               
            
         Motivele și principalele argumente
      
      În susținerea acțiunii, reclamantele invocă următoarele motive.
      
                  1.
               
               
                  Primul motiv întemeiat pe nulitatea regulamentului.
                  
                              —
                           
                           
                              În temeiul primului motiv, reclamantele susţin că pârâta şi-a încălcat obligaţia de a limita la minim derogările de la principiul prevăzut la articolul 14 alineatul (1) litera (a) din Regulamentul (CE) nr. 834/2007, potrivit căruia animalele tinere de producţie biologică trebuie să se nască şi să fie crescute în exploataţii biologice.
                           
                        
                              —
                           
                           
                              În această privinţă, reclamantele susţin că prelungirea cu doi ani a derogării neîndeplinirii cerinţei prevăzute la articolul 22 din Regulamentul (CE) nr. 834/2007, potrivit căreia derogările trebuie limitate la minim. Potrivit reclamantelor, lipsa unor condiţii sau limite cantitative permite o practică abuzivă precum cea descoperită de pârâtă în Regatul Ţărilor de Jos.
                           
                        
            
                  2.
               
               
                  Al doilea motiv întemeiat pe răspunderea pentru nelegalitatea unui act administrativ în temeiul articolului 340 al doilea paragraf TFUE.
                  
                              —
                           
                           
                              În temeiul celui de al doilea motiv, reclamantele susţin că pârâta nu a impus respectarea de către Regatul Ţărilor de Jos a normei enunţate la articolul 42 punctul (b) din Regulamentul (CE) nr. 889/2008.
                           
                        
                              —
                           
                           
                              În această privinţă, reclamantele invocă faptul că comportamentul culpabil al pârâtei le-a cauzat pierderi de venituri întrucât pârâta nu a incitat autorităţile neerlandeze să adopte un comportament bun în ceea ce priveşte utilizarea puilor crescuţi în conformitate cu producţia biologică în cadrul creşterii biologice a găinilor.
                           
                        
            
                  3.
               
               
                  Al treilea motiv întemeiat pe răspundere pentru exercitarea nelegală a competenţelor de punere în executare.
                  În temeiul celui de al treilea motiv, reclamantele susţine că, prin instituirea unei noi derogări, care nu este limitată decât în timp şi nu este supusă niciunei condiţii sau cerinţe calitative, pârâta a încălcat prevederile articolului 22 din Regulamentul (CE) nr.o834/2007 şi a acţionat în afara competenţelor conferite.
               
            
         (1)  Regulamentul de punere în aplicare (UE) 2018/1584 al Comisiei din 22 octombrie 2018 de modificare a Regulamentului (CE) nr. 889/2008 de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO 2018, L 264, p. 1).
      
         (2)  Regulamentul (CE) nr. 889/2008 al Comisiei din 5 septembrie 2008, de stabilire a normelor de aplicare a Regulamentului (CE) nr. 834/2007 al Consiliului privind producția ecologică și etichetarea produselor ecologice în ceea ce privește producția ecologică, etichetarea și controlul (JO 2008, L 250, p. 1).
      
         (3)  Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (JO 2007, L 189, p. 1).